‘गाउं-गाउंमा सहकारी, घर-घरमा भकारी’ भन्ने एकीकृत माओवादी नेतृत्वको सरकारले लिएको नीतिअनुरुप जिल्लाका प्रायजसो गाविसमा सस्तो सहकारी पसलहरु खोलिएका हुन् । यसरी खोलिएका सहकारी पसलहरुले गरिब तथा विपन्न वर्गका कृषकहरुको जिवनस्तर माथि उठाउन समेत टेवा पुर्‍याएका छन् । ग्रामिण तथा शहरी क्षेत्रमा रहेका दर्जनौं कृषि सहकारी पसलहरुले कृषकलाई सहुलियतमा रासायनिक मल, विउविजन खाद्यान्न सामग्री लगायतका वस्तुहरु उपलब्ध गराइरहेका छन् भने दैनिक उपभोग्य वस्तुहरु चामल, दाल, नुन, तेल, चिनीलगायतका सामान पनि अन्य पसलहरुको भन्दा सस्तो मूल्यमा दिइरहेका छन् । यसले गर्दा सहकारीप्रति कृषकहरुको चासो बढ्दै जान थालेको छ ।
